CELEX: 62021TN0499
Language: da
Date: 2021-08-14 00:00:00
Title: Sag T-499/21: Sag anlagt den 14. august 2021 — Ryanair mod Kommissionen

27.9.2021   
            
            
               DA
            
            
               Den Europæiske Unions Tidende
            
            
               C 391/27
            
         
      Sag anlagt den 14. august 2021 — Ryanair mod Kommissionen
      (Sag T-499/21)
      (2021/C 391/37)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F.-C. Laprévote, V. Blanc, S. Rating og I.-G. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 23. april 2021 om statsstøtte SA.62304 (2021/N) — Portugal — COVID-19: Damage compensation to TAP Portugal (1) annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at Kommissionen anvendte artikel 107, stk. 2, litra b), forkert og anlagde et åbenbart urigtigt skøn i forbindelse med sin prøvelse af forholdsmæssigheden mellem støtten og den skade, som covid-19-krisen har forårsaget.
               
            
                  2.
               
               
                  Andet anbringende om, at Kommissionen tilsidesatte specifikke bestemmelser i TEUF og generelle EU-retlige principper, som liberaliseringen af lufttransporten i EU siden 1980’erne er støttet på (f.eks. ikke-forskelsbehandling, fri udveksling af tjenesteydelser — som anvendes på lufttransport ved forordning 1008/2008 (2) — og fri etableringsret).
               
            
                  3.
               
               
                  Tredje anbringende om, at Kommissionen undlod at indlede en formel undersøgelsesprocedure trods alvorlige vanskeligheder, og at den tilsidesatte sagsøgerens proceduremæssige rettigheder.
               
            
                  4.
               
               
                  Fjerde anbringende om, at Kommissionen tilsidesatte sin begrundelsespligt.
               
            
         (1)  EUT 2021, C 240, s. 33.
      
         (2)  Europa-Parlamentets og Rådets forordning (EF) nr. 1008/2008 af 24.9.2008 om fælles regler for driften af lufttrafiktjenester i Fællesskabet (omarbejdning) (EUT 2008, L 293, s. 3-20).